รัฐบาล เร่งสร้างขวัญกำลังใจแก่บุคลากรด้านการศึกษาให้งบคงการจ้างงาน พร้อมช่วยเหลือผู้ปกครอง นักเรียน
นางสาวไตรศุลี ไตรสรณกุล รองโฆษกประจำสำนักนายกรัฐมนตรี กล่าวถึงกรณี ครม.มีมติอนุมัติงบประมาณปี 2565 งบกลาง 1,848 ล้านบาท ให้สำนักงานเขตพื้นที่การศึกษาและโรงเรียนต่างๆ ว่า เนื่องจากนายกรัฐมนตรี เห็นว่าคุณภาพชีวิตของบุคลากรทางการศึกษาจะส่งผลสำคัญต่อคุณภาพการศึกษาของนักเรียน โดยเพาะพื้นที่ห่างไกล จึงต้องมีแรงจูงใจให้ครูยังอยู่ระบบเพื่อลดความเหลื่อมล้ำทางความรู้ ให้การศึกษาที่ดีกับเยาวชน ซึ่งงบ 1,848 ล้านบาท ที่ ครม.อนุมัติ ก็เพื่อรักษาการจ้างงานสร้างขวัญกำลังใจให้บุคลากรทางการศึกษา โดยเฉพาะพื้นที่ห่างไกลนอกจากนี้ ครม.ยังอนุมัติขยายเวลา โครงการให้ความช่วยเหลือบรรเทาภาระค่าใช้จ่ายด้านการศึกษาในช่วงการแพร่ระบาดของโรคโควิด-19 คนละ 2,000 บาท จากเดิมที่สิ้นสุดในเดือน กุมภาพันธ์ให้ไปสิ้นสุดในเดือนพฤษภาคม เนื่องจากยังมีนักเรียน นักศึกษา หรือผู้ปกครองบางส่วน ยังไม่ได้รับการช่วยเหลือดังกล่าว เพราะโรงเรียนหลายแห่งยังเรียนออนไลน์ มีข้อติดขัดในการตามติดตามตัวนักเรียน ทั้งนี้ นักเรียน หรือผู้ปกครอง ที่ยังไม่ได้การช่วยเหลือตามโครงการนี้ขอให้ติดต่อโรงเรียนที่เรียนอยู่